CELEX: 22014D0224
Language: lt
Date: 1414108800000
Title: EEE jungtinio komiteto sprendimas Nr. 224/2014 2014 m. spalio 24 d. kuriuo iš dalies keičiamas EEE susitarimo II priedas (Techniniai reglamentai, standartai, tyrimai ir sertifikavimas) [2015/1448]

3.9.2015   
            
            
               LT
            
            
               Europos Sąjungos oficialusis leidinys
            
            
               L 230/27
            
         EEE JUNGTINIO KOMITETO SPRENDIMAS
   Nr. 224/2014
   2014 m. spalio 24 d.
   kuriuo iš dalies keičiamas EEE susitarimo II priedas (Techniniai reglamentai, standartai, tyrimai ir sertifikavimas) [2015/1448]
   EEE JUNGTINIS KOMITETAS,
   atsižvelgdamas į Europos ekonominės erdvės susitarimą (toliau – EEE susitarimas), ypač į jo 98 straipsnį,
   kadangi:
   
               (1)
            
            
               į EEE susitarimą turi būti įtraukta 2013 m. lapkričio 20 d. Europos Parlamento ir Tarybos direktyva 2013/53/ES dėl pramoginių ir asmeninių laivų, kuria panaikinama Direktyva 94/25/EB (1);
            
         
               (2)
            
            
               Direktyva 2013/53/ES nuo 2016 m. sausio 18 d. panaikinama į EEE susitarimą įtraukta 1994 m. birželio 16 d. Europos Parlamento ir Tarybos direktyva 94/25/EB dėl valstybių narių įstatymų ir kitų teisės aktų, susijusių su pramoginiais laivais, suderinimo (2), todėl nuo 2016 m. sausio 18 d. ji turi būti iš EEE susitarimo išbraukta;
            
         
               (3)
            
            
               todėl EEE susitarimo II priedas turėtų būti atitinkamai iš dalies pakeistas,
            
         PRIĖMĖ ŠĮ SPRENDIMĄ:
   1 straipsnis
   EEE susitarimo II priedo XXXI skyrius iš dalies keičiamas taip:
   
               1.
            
            
               Po 1 punkto (Europos Parlamento ir Tarybos direktyva 94/25/EB) įterpiamas šis punktas:
               
                           „2.
                        
                        
                           
                              32013 L 0053: 2013 m. lapkričio 20 d. Europos Parlamento ir Tarybos direktyva 2013/53/ES dėl pramoginių ir asmeninių laivų, kuria panaikinama Direktyva 94/25/EB (OL L 354, 2013 12 28, p. 90).“
                        
                     
         
               2.
            
            
               1 punkto (Europos Parlamento ir Tarybos direktyva 94/25/EB) tekstas nuo 2016 m. sausio 18 d. išbraukiamas.
            
         2 straipsnis
   
      Europos Sąjungos oficialiojo leidinio EEE priede skelbtinas Direktyvos 2013/53/ES tekstas islandų ir norvegų kalbomis yra autentiškas.
   3 straipsnis
   Šis sprendimas įsigalioja 2014 m. lapkričio 1 d., jei pateikti visi pranešimai pagal EEE susitarimo 103 straipsnio 1 dalį (3).
   4 straipsnis
   Šis sprendimas skelbiamas Europos Sąjungos oficialiojo leidinio EEE skyriuje ir EEE priede.
   
      Priimta Briuselyje 2014 m. spalio 24 d.
      
         
            EEE jungtinio komiteto vardu
         
         
            Pirmininkas
         
         Kurt JÄGER
      
   
   
      (1)  OL L 354, 2013 12 28, p. 90.
   
      (2)  OL L 164, 1994 6 30, p. 15.
   
      (3)  Konstitucinių reikalavimų nenurodyta.